තලම්මැහැර ප්‍රදේශයේ නිවසක් බිඳ රු. 360000 ක් පමණ වටිනා රන් භාණ්ඩ සහ “ක්‍රෙඩිට් කාඩ්” පතක් සොරා ගැනීම සහ කඳානේගෙදර ප්‍රදේශයේ නිවසක් බිඳ රු. 161000 ක් පමණ වටිනා ස්වර්ණාභරණ සහ මුදල් සොරකම් කිරීම මොවුන් විසින් සිදුකර ඇති සොරකම්වලින් කීපයකි.මේ අතර මොවුන් පන්නල - වේරහැර මාර්ගයේ ගමන් ගත් තරුණියකගේ අත් බෑගයක් පැහැර ගෙන එහි තිබූ රු. 15000 ක් පැහැර ගැනීමේ සිද්ධියක් ද පන්නල පොලීසියට වාර්තා වී තිබුණි.මේ පිළිබඳව පරීක්ෂණ පවත්වමින් සිටි පොලිසියට තලම්මැහැර නිවසින් සොරකම් කළ “ක්‍රෙඩිට් කාඩ්” පතින් පන්නල කොමාර්ෂල් බැංකුවෙන් රු. 26000 ක මුදලක් මාරු කර ගෙන ඇති බවද අනාවරණය වී ඇත.එම නිවසේ තිබූ දින පොතක සටහන් කර තිබුණු “ක්‍රෙඩිට් කාඩ්” පතේ රහස් අංකය කොල්ලකරුවන් අතට පත් වීමෙන් ඉන් මුදල් ගැනීමට හැකි වී තිබේ.ඒ ඔස්සේ පරීක්ෂණ පැවැත් වූ පොලිසිය “ක්‍රෙඩිට් කාඩ්” පත මාරුකළ අවස්ථාවේ බැංකුවේ වීඩියෝ කැමරාවේ පටිගත වී තිබුණු දර්ශන වල සිටි සැකසහිත පුද්ගලයින්ගේ ඡායාරූප වේරහැර මාර්ගයේ දී අත් බෑගය පැහැර ගත් තරුණියට පෙන්වීමේදී සැකකරුවන් හඳුනා ගැනීමට හැකි වී තිබේ.ඒ අනුව දන්කොටුව සහ මීගමුව ප්‍රදේශවල පදිංචි සැකකරුවන් දෙදෙනාව අත්අඩංගුවට ගැනීමට පන්නල පොලීසියට හැකි වී ඇත.කුලියාපිටිය පොලිස් අධිකාරී සාලිය සිල්වා මහතාගේ උපදෙස් පිට පන්නල පොලිස් ස්ථානාධිපති පො. ප. බණ්ඩාර කස්තුරිආරච්චි, පො.ප. සංජීව යන මහත්වරු පරීක්ෂණ පවත්වති..